BÅRD HENRIK BOSRUP

Cellisten **Bård Bosrup** er bosatt i Oslo. Han fikk sin utdannelse i Stockholm, Oslo og Los Angeles med Frans Helmerson, Aage Kvalbein og Lynn Harrel som sine lærere. Han har vært solocellist i Magdeburg Philharmonie, Robert Schumann Philharmonie, Staatskapelle Halle, Kristiansand Symfoniorkester og Sjællands Symfoniorkester i København.

Bård debuterte som solist i Antonin Dvoraks cellokonsert, med Kringkastingsorkesteret og Karsten Andersen. Han har også vært solist med en rekke tyske orkestre. Bård har jobbet fast i Magdeburg Strykekvartett i 10 år, deltatt ved en rekke festivaler og arrangert og komponert musikk for sitt instrument. Han har deltatt på en rekke CD-innspillinger i forskjellige sjangre.